b'\n_START_ARTICLE_\nAnne Ormisson\n_START_PARAGRAPH_\nAnne Ormisson (aastani 1967 Tampere, s\xc3\xbcndinud 19. novembril 1942 Tartus) on Eesti arstiteadlane ja pediaater.\n_START_SECTION_\nElulugu\n_START_PARAGRAPH_\nAnne Ormisson on orkestrandi ja muusikakooli \xc3\xb5ppej\xc3\xb5u t\xc3\xbctar._NEWLINE_L\xc3\xb5petas 1961 Tartu 7. Keskkooli, 1967 T\xc3\x9c arstiteaduskonna raviosakonna, 1975 T\xc3\x9c-s aspirantuuri, meditsiinikandidaat (1975, T\xc3\x9c), v\xc3\xa4itekiri "\xd0\x9d\xd0\xb0\xd0\xb3\xd1\x80\xd1\x83\xd0\xb7\xd0\xba\xd0\xb0 \xd0\xbc\xd0\xbe\xd0\xbb\xd0\xbe\xd1\x87\xd0\xbd\xd0\xbe\xd0\xb9 \xd0\xba\xd0\xb8\xd1\x81\xd0\xbb\xd0\xbe\xd1\x82\xd0\xbe\xd0\xb9 \xd0\xbf\xd1\x80\xd0\xb8 \xd0\xbe\xd1\x86\xd0\xb5\xd0\xbd\xd0\xba\xd0\xb5 \xd1\x81\xd0\xbf\xd0\xbe\xd1\x81\xd0\xbe\xd0\xb1\xd0\xbd\xd0\xbe\xd1\x81\xd1\x82\xd0\xb8 \xd0\xbe\xd1\x80\xd0\xb3\xd0\xb0\xd0\xbd\xd0\xb8\xd0\xb7\xd0\xbc\xd0\xb0 \xd0\xba \xd1\x81\xd0\xbe\xd1\x85\xd1\x80\xd0\xb0\xd0\xbd\xd0\xb5\xd0\xbd\xd0\xb8\xd1\x8e \xd0\xba\xd0\xb8\xd1\x81\xd0\xbb\xd0\xbe\xd1\x82\xd0\xbd\xd0\xbe-\xd1\x89\xd0\xb5\xd0\xbb\xd0\xbe\xd1\x87\xd0\xbd\xd0\xbe\xd0\xb3\xd0\xbe \xd1\x80\xd0\xb0\xd0\xb2\xd0\xbd\xd0\xbe\xd0\xb2\xd0\xb5\xd1\x81\xd0\xb8\xd1\x8f \xd0\xba\xd1\x80\xd0\xbe\xd0\xb2\xd0\xb8 \xd1\x83 \xd0\xb4\xd0\xb5\xd1\x82\xd0\xb5\xd0\xb9 \xd0\xb4\xd0\xbe \xd0\xb4\xd0\xb2\xd1\x83\xd1\x85 \xd0\xbb\xd0\xb5\xd1\x82, \xd0\xb1\xd0\xbe\xd0\xbb\xd1\x8c\xd0\xbd\xd1\x8b\xd1\x85 \xd0\xbe\xd1\x81\xd1\x82\xd1\x80\xd0\xbe\xd0\xb9 \xd0\xbf\xd0\xbd\xd0\xb5\xd0\xb2\xd0\xbc\xd0\xbe\xd0\xbd\xd0\xb8\xd0\xb5\xd0\xb9". T\xc3\xa4iendas end 1991 ja 2001 Helsingi \xc3\x9clikooli lastekliinikus, 1991 Tampere \xc3\x9clikoolis, 1994 Inglismaal, 1997 Saksamaal D\xc3\xbcsseldorfis ning 2000 P\xc3\xb5hja-Reini Arstide Koja Perinataalstatistika Keskuses. Oli 1967\xe2\x80\x9371 V\xc3\xb5ru ja Valga keskhaigla lastearst, 1975\xe2\x80\x9379 T\xc3\x9c pediaatria kateedri assistent, 1984\xe2\x80\x93 dotsent, \xc3\xbchtlasi \xc3\xbclikooli arstide t\xc3\xa4iendusteaduskonna \xc3\xb5ppej\xc3\xb5ud, 1979\xe2\x80\x9384 ka Tartu linna peapediaater, aastast 2000 T\xc3\x9cK lastekliiniku neonatoloogia osakonna juhataja.\n_START_SECTION_\nTeadust\xc3\xb6\xc3\xb6\n_START_PARAGRAPH_\nUurimisvaldkonnad: vasts\xc3\xbcndinute ja imikute toitmine, selle seos soole mikrofloora kujunemise ja muutustega; pediaatriline ja perinatoloogia tervishoiukorraldus; imikute ja vasts\xc3\xbcndinute, eriti enneaegsete vasts\xc3\xbcndinute haigestumus ja suremus. Juhatanud mitmeid teadusprojekte ("Enneaegsete vasts\xc3\xbcndinute areng ja tervis imiku- ja v\xc3\xa4ikelapseeas", "Kvaliteedi hindamine Eesti peri- ja neonataalmeditsiinis") jt, saanud neile grante. Toim 1995\xe2\x80\x9397 ajakirja Eesti Perinatoloogia S\xc3\xb5numid, pediaatriaalaseid \xc3\xb5ppevahendeid ja artiklite kogumikke, sh "Kliinilised juhised perinatoloogias" (1997), "Vasts\xc3\xbcndinute metaboolsed h\xc3\xa4ired". Eesti Lastearstide Seltsi president (1990\xe2\x80\x9394), Eesti Perinatoloogia Seltsi asutaja ja president (1992\xe2\x80\x9396), \xc3\x9clemaailmse Lastearstide Assotsiatsiooni juhatuse liige (1995\xe2\x80\x932001) jt organisatsioonide liige. Eesti Vabariigi teaduspreemia (1994, kollektiivis). Ligi 100 teadustr\xc3\xbckist, sh 2 raamatut ja \xc3\xb5ppevahendeid.'